title: Nõukogu rakendusmäärus (EL) 2018/774, 28. mai 2018, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias

text:
               29.5.2018

               ET

               Euroopa Liidu Teataja

               L 131/1

         NÕUKOGU RAKENDUSMÄÄRUS (EL) 2018/774,
   28. mai 2018,
   millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 18. jaanuari 2012. aasta määrust (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011, (1) eriti selle artikli 32 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 18. jaanuaril 2012 vastu määruse (EL) nr 36/2012, mis käsitleb piiravaid meetmeid seoses olukorraga Süürias.

               (2)

               Tuginedes meetmete läbivaatamisele, tuleks määruse (EL) nr 36/2012 II lisas ajakohastada ja muuta kandeid teatavate isikute, üksuste ja asutuste kohta, kelle suhtes kohaldatakse piiravaid meetmeid.

               (3)

               Määruse (EL) nr 36/2012 II lisa tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 36/2012 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. mai 2018

            Nõukogu nimel

            eesistuja

         F. MOGHERINI

      (1)  ELT L 16, 19.1.2012, lk 1.

      LISA
      Määruse (EL) nr 36/2012 II lisa muudetakse järgmiselt.

                  I.

                  A osas („Isikud“) muudetakse järgmisi kandeid:

                              Nimi

                              Tuvastamisandmed

                              Põhjendus

                              Loetellu kandmise kuupäev

                              „7.

                           Amjad (
                                 ) Abbas (
                                 ) (teise nimega Al-Abbas)

                              Poliitilise julgeoleku teenistuse juhataja Banyas, osales meeleavalduste mahasurumises Baidas.

                              9.5.2011

                              8.

                           Rami (
                                 ) Makhlouf (
                                 )

                              Sünniaeg: 10. juuli 1969.
                              Sünnikoht: Damaskus.
                              Pass nr 000098044,
                              väljaandmise number 002-03-0015187.

                              Süürias tegutsev suurärimees, kellel on ärihuvid telekommunikatsiooni-, finantsteenuste, transpordi- ja kinnisvarasektorites; tal on finantshuvid ja/või kõrge ametikoht Syriatelis, mis on Süüria juhtiv mobiilsideoperaator, ning investeerimisfondides Al Mashreq, Bena Properties ja Cham Holding.
                              Annab oma ärihuvide kaudu Süüria režiimile rahalist toetust ja abi.
                              Ta on Makhloufi perekonna mõjukas liige ning on tihedalt seotud Assadi perekonnaga; president Bashar Al-Assadi nõbu.

                              9.5.2011

                              9.

                           Abd Al-Fatah (
                                 ) Qudsiyah (
                                 )

                              Sünniaeg: 1953.
                              Sünnikoht: Hama.
                              Diplomaatiline pass nr D0005788.

                              Süüria relvajõududes kindralmajori auastmes, teenistuses pärast 2011. aasta maid.
                              Ba'athi partei riikliku julgeolekubüroo asedirektor. Süüria sõjaväeluureteenistuse endine ülem. Osales tsiviilelanike vägivaldses represseerimises Süürias.

                              9.5.2011

                              13.

                           Munzir (
                                 ) (teise nimega Mundhir, Monzer) Jamil (
                                 ) Al-Assad (
                                 )

                              Sünniaeg: 1. märts 1961.
                              Sünnikoht: Kerdaha, Latakia provints.
                              Passid nr 86449 ja nr 842781.

                              Osales osana Shabiha relvastatud üksusest tsiviilelanike vastu suunatud vägivallas.

                              9.5.2011

                              19.

                           Iyad (
                                 ) (teise nimega Eyad) Makhlouf (
                                 )

                              Sünniaeg: 21. jaanuar 1973.
                              Sünnikoht: Damaskus.
                              Pass nr N001820740.

                              Makhloufi perekonna liige; Mohammed Makhloufi poeg, Hafez ja Rami ja Ihab Makhloufi vend; president Bashar Al-Assadi nõbu.
                              Süüria julgeoleku- ja luureteenistuse liige, teenistuses pärast 2011. aasta maid.
                              Üldluureteenistuse ohvitser, kes on osalenud tsiviilelanike vastu suunatud vägivallas Süürias.

                              23.5.2011

                              23.

                           Zoulhima (
                                 ) (teise nimega Zu al-Himma) Chaliche (
                                 ) (teise nimega Shalish, Shaleesh) (teise nimega Dhu al-Himma Shalish)

                              Sünniaeg: 1951, 1946 või 1956.
                              Sünnikoht: Kerdaha.

                              Pärast 2011. aasta maid ametis Süüria julgeoleku- ja luureteenistuse ohvitserina. Presidendi kaitsemeeskonna endine ülem.
                              Pärast 2011. aasta maid Süüria relvajõudude teenistuses kindralmajori auastmes.
                              Seotud meeleavaldajate vastu suunatud vägivallaga.
                              Assadi perekonna liige: president Bashar Al-Assadi nõbu.

                              23.6.2011

                              26.

                           Kindralmajor Qasem (
                                 ) Soleimani (
                                 ) (teise nimega Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Sünniaeg: 11. märts 1957.
                              Sünnikoht: Qom, Iraan (Islami Vabariik).
                              Pass nr: 008827, välja antud Iraanis.

                              Iraani revolutsioonilise kaardiväe IRGC - Qods komandör, on andnud Süüria režiimile varustust ja toetust, et aidata maha suruda rahulolematuseavaldusi.

                              23.6.2011

                              27.

                           Hossein (
                                 ) Taeb (
                                 ) (teise nimega Taeb, Hassan; teise nimega Taeb, Hosein; teise nimega Taeb, Hossein; teise nimega Taeb, Hussayn; teise nimega Hojjatoleslam Hossein Ta'eb)

                              Sünniaeg: 1963.
                              Sünnikoht: Teheran, Iraan.

                              Iraani revolutsioonilise kaardiväe luureüksuse asekomandör, on andnud Süüria režiimile varustust ja toetust, et aidata maha suruda rahulolematuseavaldusi.

                              23.6.2011

                              36.

                           Nizar (
                                 ) al-Asaad (
                                 ) (teise nimega Nizar Asaad)

                              President Bashar Al-Assadi nõbu; ettevõtte Nizar Oilfield Supplies endine juht.

                              Väga lähedane isik tähtsamatele valitsusametnikele.
                              Rahastab Shabiha relvastatud rühmitusi Latakia piirkonnas.

                              23.8.2011

                              37.

                           Kindralmajor Rafiq (
                                 ) (teise nimega Rafeeq) Shahadah (
                                 ) (teise nimega Shahada, Shahade, Shahadeh, Chahada, Chahade, Chahadeh, Chahada)

                              Sünniaeg: 1956.
                              Sünnikoht: Jablah, Latakia provints.

                              Pärast 2011. aasta maid teenistuses Süüria relvajõudude liikmena kindralmajori auastmes. Süüria sõjaväeluureteenistuse osakonna 293 (siseküsimused) endine ülem Damaskuses. Osales otseselt tsiviilelanike vastu suunatud repressioonides ja vägivallas Damaskuses. President Bashar Al-Assadi nõunik strateegiaküsimustes ja sõjaväeluure alal.

                              23.8.2011

                              50.

                           Tarif (
                                 ) Akhras (
                                 ) (teise nimega Al Akhras (
                                 ))

                              Sünniaeg: 2. juuni 1951.
                              Sünnikoht: Homs, Süüria.
                              Süüria pass nr 0000092405.

                              Väljapaistev ettevõtja, kes saab režiimist kasu ja toetab seda. Akhras Groupi asutaja (kaubad, kaubandus, töötlemine ja logistika) ning Homsi kaubanduskoja endine esimees. Tihedates ärisuhetes president Al-Assadi perekonnaga. Süüria kaubanduskodade liidu juhtkonna liige. Andis režiimile logistilist tuge (bussid ja tankide laadimiseks mõeldud veokid).

                              2.9.2011

                              53.

                           Adib (
                                 ) Mayaleh (
                                 ) (teise nimega André Mayard)

                              Sünniaeg: 15. mai 1955.
                              Sünnikoht: Bassir.

                              Endine Süüria keskpanga juhataja ja direktorite nõukogu esimees.
                              Adib Mayaleh kontrollis Süüria pangandussektorit ja haldas Süüria rahamassi pangatähtede emiteerimise ja ringlusest kõrvaldamise ning Süüria naela vahetuskursi kontrollimise teel. Oma rolli kaudu Süüria keskpangas osutas Adib Mayaleh Süüria režiimile majandus- ja finantsabi.
                              Endine majandus- ja väliskaubandusminister, teenistuses pärast 2011. aasta maid.

                              15.5.2012

                              68.

                           Bassam (
                                 ) Sabbagh (
                                 ) (teise nimega Al Sabbagh (
                                 ))

                              Sünniaeg: 24. august 1959.
                              Sünnikoht: Damaskus.
                              Aadress: Kasaa, Anwar al Attar Street, al Midani building, Damascus.
                              Süüria pass nr 004326765, välja antud 2. november 2008, kehtib kuni 2014. aasta novembrini.

                              Rami Makhloufi ja Khaldoun Makhloufi õigus- ja finantsnõunik ning asjaajaja. Bashar al-Assadi kaasosanik kinnisvaraprojekti rahastamises Lattakias. Annab valitsusele rahalist toetust.

                              14.11.2011

                              79.

                           Kindralmajor Talal (
                                 ) Makhluf (
                                 ) (teise nimega Makhlouf)

                              Vabariikliku kaardiväe 105. brigaadi endine komandör. Vabariikliku kaardiväe praegune ülemjuhataja. Pärast 2011. aasta maid Süüria relvajõudude teenistuses kindralmajori auastmes. Sõjaväeametnik, kes on seotud vägivallaga Damaskuses.

                              1.12.2011

                              80.

                           Kindralmajor Nazih (
                                 ) (teise nimega Nazeeh) Hassun (
                                 ) (teise nimega Hassoun)

                              Süüria relvajõududes kindralmajori auastmes, teenistuses pärast 2011. aasta maid. Süüria julgeolekuteenistuse poliitilise julgeoleku direktoraadi ülemana ametis pärast 2011. aasta maid. Vastutab tsiviilelanikkonna vastu suunatud vägivaldsete repressioonide eest Süürias.

                              1.12.2011

                              109.

                           Imad (
                                 ) Mohammad (
                                 ) (teise nimega Mohamed, Muhammad, Mohammed) Deeb (
                                 ) Khamis (
                                 ) (teise nimega Imad Mohammad Dib Khamees)

                              Sünniaeg: 1. august 1961.
                              Sünnikoht: Damaskuse lähedal.

                              Peaminister ja endine energiaminister. Valitsuse ministrina jagab režiimi vastutust vägivaldsete repressioonide eest tsiviilelanike vastu.

                              23.3.2012

                              114.

                           Emad (
                                 ) Abdul-Ghani (
                                 ) Sabouni (
                                 ) (teise nimega Imad Abdul Ghani Al Sabuni)

                              Sünniaeg: 1964.
                              Sünnikoht: Damaskus.

                              Endine telekommunikatsiooni- ja tehnoloogiaminister, ametis vähemalt 2014. aasta aprillini. Valitsuse endise ministrina jagab režiimi vastutust vägivaldsete repressioonide eest tsiviilelanike vastu. 2016. aasta juulis nimetati planeerimise ja rahvusvahelise koostöö ameti (riigiasutus) juhiks.

                              27.2.2012

                              116.

                           Tayseer (
                                 ) Qala (
                                 ) Awwad (
                                 )

                              Sünniaeg: 1943.
                              Sünnikoht: Damaskus.

                              Endine justiitsminister. Seotud Süüria režiimiga ja selle tsiviilelanike vastu suunatud vägivaldsete repressioonidega. Endine sõjaväekohtu esimees. Kõrgema kohtunõukogu liige.

                              23.9.2011

                              132.

                           Brigaadikindral Abdul- Salam (
                                 ) Fajr (
                                 ) Mahmoud (
                                 )

                              Õhujõudude luureteenistuse Bab Touma üksuse (Damaskus) juht. Vastutab režiimivastaste kinnipeetavate piinamise eest.

                              24.7.2012

                              147.

                           Kindral Amer al-Achi (teise nimega Amer Ibrahim al-Achi; teise nimega Amis al Ashi; teise nimega Ammar Aachi; teise nimega Amer Ashi) (
                                 )

                              Õhujõudude luureteenistuse luureüksuse juht (2012–2016). Oma ülesannete kaudu õhujõudude luureteenistuses on Amer al-Achi kaasatud Süüria opositsiooni represseerimisse.

                              24.7.2012

                              153.

                           Waleed (
                                 ) (a.k.a. Walid) Al Mo'allem (
                                 ) (a.k.a. Al Moallem, Muallem (
                                 ))

                              Endine peaminister, praegu välisasjade ja väljarännanute minister. Valitsuse ministrina jagab režiimi vastutust vägivaldsete repressioonide eest tsiviilelanike vastu.

                              16.10.2012

                              157.

                           Insener Bassam (
                                 ) Hanna (
                                 )

                              Sünniaeg: 1954.
                              Sünnikoht: Aleppo (Süüria).

                              Endine veevarude minister, teenistuses pärast 2011. aasta maid. Valitsuse endise ministrina jagab režiimi vastutust vägivaldsete repressioonide eest tsiviilelanike vastu.

                              16.10.2012

                              160.

                           Dr Hazwan (
                                 ) Al Wez (
                                 ) (teise nimega Al Wazz)

                              Haridusminister. Valitsuse ministrina jagab režiimi vastutust vägivaldsete repressioonide eest tsiviilelanike vastu.

                              16.10.2012

                              169.

                           Dr Adnan (
                                 ) Abdo (
                                 ) (teise nimega Abdou) Al Sikhny (
                                 ) (teiste nimedega Al-Sikhni, Al-Sekhny, Al-Sekhni)

                              Sünniaeg: 1961.
                              Sünnikoht: Aleppo (Süüria).

                              Endine tööstusminister. Valitsuse endise ministrina jagab režiimi vastutust vägivaldsete repressioonide eest tsiviilelanike vastu.

                              16.10.2012

                              171.

                           Dr Abdul-Salam (
                                 ) Al Nayef (
                                 )

                              Endine tervishoiuminister, teenistuses pärast 2011. aasta maid. Endise valitsuse ministrina jagab režiimi vastutust vägivaldsete repressioonide eest tsiviilelanike vastu.

                              16.10.2012

                              175.

                           Najm-eddin (
                                 ) (teise nimega Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (teise nimega Khrait)

                              Endine riigiminister. Endise valitsuse ministrina jagab režiimi vastutust vägivaldsete repressioonide eest tsiviilelanike vastu.

                              16.10.2012

                              176.

                           Abdullah (
                                 ) (teise nimega Abdallah) Khaleel (
                                 ) (teise nimega Khalil) Hussein (
                                 ) (teise nimega Hussain)

                              Endine Süüria riigiminister, teenistuses pärast 2011. aasta maid. Endise valitsuse ministrina jagab režiimi vastutust vägivaldsete repressioonide eest tsiviilelanike vastu.

                              16.10.2012

                              189.

                           Dr Malek (
                                 ) Ali (
                                 ) (teise nimega Malik Ali)

                              Sünniaeg: 1956.
                              Sünnikoht: Tartous (Süüria).

                              Endine kõrgharidusminister, ametis pärast 2011. aasta maid. Valitsuse endise ministrina jagab režiimi vastutust vägivaldsete repressioonide eest tsiviilelanike vastu.

                              24.6.2014

                              206.

                           Kindralmajor Muhamad (
                                 ) (teiste nimedega Mohamed, Muhammad) Mahalla (
                                 ) (teiste nimedega Mahla, Mualla, Maalla, Muhalla)

                              Sünniaeg: 1960.
                              Sünnikoht: Jableh.

                              Pärast 2011. aasta maid Süüria relvajõudude teenistuses kindralmajori auastmes. Süüria sõjaväeluureteenistuse osakonna 293 (siseküsimused) ülem alates 2015. aasta aprillist. Vastutav tsiviilelanike vastu suunatud repressioonide ja vägivalla eest Damaskuses / Damaskuse piirkonnas. Endine poliitilise julgeoleku teenistuse asejuhataja (2012), Süüria vabariikliku kaardiväe ohvitser ja poliitilise julgeoleku teenistuse asedirektor. Sõjaväepolitsei ülem, riikliku julgeolekubüroo liige.

                              29.5.2015

                              210.

                           Tahir (
                                 ) Hamid (
                                 ) Khalil (
                                 ) (teise nimega Tahir Hamid Khali; Khalil Tahir Hamid)

                              Sõjaväeline auaste: kindralmajor.

                              Talle on omistatud kindralmajori auaste, ta on Süüria relvajõudude suurtüki- ja rakettide direktoraadi juhataja ning on olnud teenistuses pärast 2011. aasta maid. Vastutab Süüria relvajõudude suurtüki- ja rakettide direktoraadi kõrgema ametnikuna tsiviilelanike vastu suunatud vägivaldsete repressioonide eest Süürias, sealhulgas seetõttu, et tema juhitud brigaadid kasutasid 2013. aastal rakette ja keemiarelva Ghoutas suure asustustihedusega tsiviilelanikkonnaga piirkonnas.

                              28.10.2016

                              251.

                           Mohammad (
                                 ) Ziad (
                                 ) Ghriwati (
                                 ) (teise nimega Mohammad Ziad Ghraywati)

                              Mohammad Ziad Ghriwati on Süüria teadusuuringute keskuse insener. Ta on seotud keemiarelvade levitamise ja tarnimisega. Mohammad Ziad Ghriwati on olnud seotud tünnipommide ehitamisega, mida on kasutatud Süüria tsiviilelanikkonna vastu.
                              Teda seostatakse Süüria teadusuuringute keskusega, mis on loetellu kantud üksus.

                              18.7.2017

                              253.

                           Khaled (
                                 ) Sawan (
                                 )

                              Dr Khaled Sawan on insener Süüria teadusuuringute keskuses (Syrian Scientific Studies and Research Centre), mis on seotud keemiarelvade levitamise ja tarnimisega. Ta on osalenud teadupärast torupommide valmistamisel, mida kasutati Süürias tsiviilelanike vastu.
                              Ta on seotud Süüria teadusuuringute keskusega, mis on loetellu kantud üksus.

                              18.7.2017

                              254.

                           Raymond (
                                 ) Rizq (
                                 ) (teise nimega Raymond Rizk)

                              Raymond Rizq on Süüria teadusuuringute keskuse (Syrian Scientific Studies and Research Centre) insener, kes on seotud keemiarelvade levitamise ja tarnimisega. Ta osales torupommide valmistamisel, mida kasutati Süürias tsiviilelanike vastu.
                              Ta on seotud Süüria teadusuuringute keskusega, mis on loetellu kantud üksus.

                              18.7.2017

                              261.

                           Maher Sulaiman (teise nimega (
                                 ); Mahir; Suleiman)

                              Sünnikoht: Lattakia, Süüria.
                              Doktor; rakendusteaduste ja tehnoloogiakõrgkooli direktor.
                              Aadress: Higher Institute for Applied Sciences and Technology (HIAST), P.O. Box 31983, Damascus.

                              Rakendusteaduste ja tehnoloogiakõrgkooli (HIAST) direktor; HIAST pakub koolitust ja tuge Süüria keemiarelvade levitamise valdkonnas. Võttes arvesse tema kõrget ametikohta HIASTis, mis on seotud teadusuuringute keskusega (SSRC) ja on selle tütarettevõtja, on ta seotud HIASTi ja SSRCga, mis on mõlemad loetellu kantud üksused.

                              19.3.2018“

                  II.

                  A osast („Isikud“) jäetakse välja järgmised nimed ja vastavad kanded:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  A osas („Isikud“) asendatakse järgmiste isikute kande numbrid järgmiste numbritega:

                              Isiku nimi

                              Praegune kande number

                              Uus kande number

                              Houmam Jaza'iri

                              1

                              264

                              Mohamad Amer Mardini

                              2

                              265

                              Mohamad Ghazi Jalali

                              3

                              266

                              Kamal Cheikha

                              4

                              15

                              Hassan Nouri

                              5

                              17

                              Mohammad Walid Ghazal

                              6

                              74

                              Khalaf Souleymane

                              7

                              118

                              Nizar Wahbeh Yazaji

                              8

                              178

                              Hassan Safiyeh

                              9

                              202

                              Issam Khalil

                              10

                              267

                              Ghassan Ahmed

                              13

                              268

                              Abdelhamid Khamis

                              16

                              269

                  IV.

                  B osa („Üksused“) asendatakse kanne nr 60 järgmisega:

                              Nimi

                              Tuvastamisandmed

                              Põhjendus

                              Loetellu kandmise kuupäev

                              „60.

                           Higher Institute for Applied Sciences and Technology (HIAST) (

                                 ) (teise nimega Institut Supérieur des Sciences Appliquées et de Technologie (ISSAT))

                              P.O. Box 31983, Barzeh.

                              Seotud eelnevalt loetellu kantud Süüria teadusuuringute keskusega ja on selle tütarettevõtja. Pakub Süüria teadusuuringute keskusele koolitusi ja tuge ning vastutab seetõttu tsiviilelanikkonna vägivaldse represseerimise eest.

                              23.7.2014“


title: Komisjoni rakendusmäärus (EL) 2018/775, 28. mai 2018, millega nähakse ette Euroopa Parlamendi ja nõukogu määruse (EL) nr 1169/2011 (milles käsitletakse toidualase teabe esitamist tarbijatele) artikli 26 lõike 3 kohaldamise eeskirjad seoses toidu põhilise koostisosa päritoluriigi või lähtekoha märkimise eeskirjadega (EMPs kohaldatav tekst )

text:
               29.5.2018

               ET

               Euroopa Liidu Teataja

               L 131/8

         KOMISJONI RAKENDUSMÄÄRUS (EL) 2018/775,
   28. mai 2018,
   millega nähakse ette Euroopa Parlamendi ja nõukogu määruse (EL) nr 1169/2011 (milles käsitletakse toidualase teabe esitamist tarbijatele) artikli 26 lõike 3 kohaldamise eeskirjad seoses toidu põhilise koostisosa päritoluriigi või lähtekoha märkimise eeskirjadega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2011. aasta määrust (EL) nr 1169/2011, milles käsitletakse toidualase teabe esitamist tarbijatele, (1) eriti selle artikli 26 lõiget 8,
   ning arvestades järgmist:

               (1)

               Määruse (EL) nr 1169/2011 artikliga 26 on kehtestatud toitude päritoluriigi või lähtekoha märkimise üldeeskirjad ja -nõuded, mida kohaldatakse liidu erisätteid piiramata.

               (2)

               Määruse (EL) nr 1169/2011 artikli 26 lõike 2 punktiga a on nõutav päritoluriigi või lähtekoha märkimine, kui selle märkimata jätmine võib tarbijaid asjaomase lõpptoidu tegeliku päritoluriigi või lähtekoha määramisel eksitada, eriti kui toidule lisatud teave või märgistus tervikuna viitaks muidu sellele, et toidul on teine päritoluriik või lähtekoht. Kõnealuse artikli eesmärk on vältida sellise eksitava toidualase teabe esitamist, mis viitab toidu teatavale päritolule, kui selle tegelik päritolu on teine.

               (3)

               Määruse (EL) nr 1169/2011 artikli 26 lõikega 3 on sätestatud, et kui toidu päritoluriik või lähtekoht on märgitud ning see ei ole sama mis toidu põhilise koostisosa oma, märgitakse ka kõnealuse põhilise koostisosa päritoluriik või lähtekoht või märgitakse, et põhilise koostisosa päritoluriik või lähtekoht on toidul märgitust erinev. Selles märgitakse ka, et kõnealuseid nõudeid kohaldatakse pärast rakendusakti vastuvõtmist.

               (4)

               Määruse (EL) nr 1169/2011 artikli 26 lõikes 3 käsitletakse juhte, mille puhul päritoluriik või lähtekoht märgitakse kohustuslikult kooskõlas kõnealuse määruse artikli 26 lõike 2 punktiga a või vabatahtlikult, näiteks avalduste, terminite, piltide või sümbolite abil.

               (5)

               Sellised vabatahtlikud märkimise viisid nagu toidu nimetuses sisalduvad või sellega koos esitatavad geograafilised avaldused, võivad ka olla osa tootenimetustest, mida kaitstakse geograafiliste tähiste või kaubamärkidena vastavalt ELi konkreetsetele õigusaktidele.

               (6)

               Toidu päritoluriigi või lähtekoha märked, mis on osa tootenimetustest, mida kaitstakse geograafiliste tähistena Euroopa Parlamendi ja nõukogu määruse (EL) nr 1151/2012, (2) (EL) nr 1308/2013, (3) (EÜ) nr 110/2008 (4) või (EL) nr 251/2014 (5) alusel või mida kaitstakse rahvusvaheliste lepingute alusel, kuuluvad määruse (EL) nr 1169/2011 artikli 26 lõike 3 kohaldamisalasse. Võttes arvesse asjaolu, et nende tootenimetuste puhul on olemas oluline seos toote omaduste ja selle geograafilise päritolu vahel, et neid reguleeritakse erieeskirjadega, sh märgistamiseeskirjadega, ning võttes arvesse selliste nimetuste eripära intellektuaalomandiõiguste seisukohast, on vaja täiendavalt uurida, kuidas määruse (EL) nr 1169/2011 artikli 26 lõike 3 kohast põhilise koostisosa päritolu tuleks kõnealuste nimetuste puhul märkida.

               (7)

               Sellised toidu päritoluriigi või lähtekoha märked, mis on registreeritud kaubamärkide osad, kuuluvad määruse (EL) nr 1169/2011 artikli 26 lõike 3 kohaldamisalasse. Kaubamärgi võivad moodustada mis tahes tähised, eelkõige sõnad, sealhulgas isikunimed, kujutised, tähed, numbrid, värvid, kaupade või kaubapakendite kuju või helid, kui selliste tähiste põhjal on võimalik eristada ühe ettevõtja kaupu. Kaubamärkide eesmärk on võimaldada tarbijal teha seoses konkreetse kauba ja/või tootega kindlaks konkreetne kaubanduslik allikas või kaubanduslik päritolu. Võttes arvesse kaubamärkide eripära ja eesmärki, on vaja täiendavalt uurida, kuidas määruse (EL) nr 1169/2011 artikli 26 lõike 3 kohast põhilise koostisosa päritolu tuleks märkida, kui see on kaubamärkide puhul nõutav.

               (8)

               Üldtuntud ja üldnimetusi, sh geograafilisi termineid, mis sõna otseses mõttes märgivad päritolu, aga mida üldiselt ei mõisteta asjaomase toidu päritoluriigi või lähtekoha märkena, ei tuleks käesoleva määrusega hõlmata.

               (9)

               Käesoleva määruse kohaldamisel ei tuleks Euroopa Parlamendi ja nõukogu määruse (EÜ) nr 853/2004 (6) (millega sätestatakse loomset päritolu toidu hügieeni erireeglid) kohaselt tootega kaasas olevaid identifitseerimismärke käsitleda päritoluriigi või lähtekoha märkena.

               (10)

               Et tarbijad saaksid teha teadlikumaid valikuid, on käesoleva määrusega vaja näha ette erieeskirjad, mida tuleks kohaldada, kui toidu põhilise koostisosa päritoluriik või lähtekoht on märgitud. Selliste eeskirjadega tuleks tagada, et selline teave on piisavalt täpne ja sisukas.

               (11)

               Seepärast on asjakohane, et põhilise koostisosa selline märge esitatakse viitega geograafilisele alale, millest tarbijal peaks olema lihtne aru saada. Tuleks keelata asjaomaste piirkondade või muude geograafiliste alade kohta selliste väljamõeldud nimetuste kasutamine, mis ei ole sisukad või mis võivad tarbijat põhilise koostisosa tegeliku lähtekoha kindlakstegemisel eksitada.

               (12)

               Kui põhiline koostisosa on toit, mille suhtes kohaldatakse toidu päritoluriigi või lähtekoha märkimist käsitlevaid liidu erisätteid, võidakse kõnealuseid sätteid alternatiivselt kasutada määruse (EL) nr 1169/2011 artikli 26 lõike 3 punkti a kohaldamisel.

               (13)

               Kui toidukäitlejad otsustavad märkida üksnes, et põhilise koostisosa päritoluriik või lähtekoht erineb toidu omast, seetõttu näiteks, et tarneallikaid on mitu või need varieeruvad ja tulenevalt konkreetsest tootmisportsessist, on asjakohane näha ette raamistik, millega võetakse arvesse mitmesuguseid toidu töötlemise tingimusi. Asjakohase märkega tuleks tagada, et tarbijale antakse arusaadav teave.

               (14)

               Teave, mida põhilise koostisosa kohta antakse kooskõlas käesoleva määrusega, peaks täiendama teavet, mida tarbijatele antakse toidu päritoluriigi või lähtekoha kohta, ning see peaks olema hõlpsasti nähtav ja selgesti loetav ja kustumatu, kui see on asjakohane.

               (15)

               Käesoleva määruse kohaldamiseks tuleks kehtestada asjakohane üleminekuperiood kooskõlas määruse (EL) nr 1169/2011 artikliga 47, millega on nõutav, et mis tahes uut toidualase teabe esitamise meedet tuleks kohaldada mis tahes kalendriaastal alates 1. aprillist.

               (16)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   1.   Käesolevas määruses sätestatakse määruse (EL) nr 1169/2011 artikli 26 lõike 3 kohaldamise eeskirjad juhul, kui toidu päritoluriik või lähtekoht esitatakse selliste vahenditega, nagu avaldused, pildid, sümbolid või terminid, mis viitavad kohale või geograafilisele piirkonnale, välja arvatud üldtuntud ja üldnimetustes sisalduvad geograafilised terminid, mis sõna otseses mõttes märgivad päritolu, aga mida üldiselt ei mõisteta päritoluriigi või lähtekoha märkena.
   2.   Käesolevat määrust ei kohaldata selliste geograafiliste tähiste suhtes, mida kaitstakse määruse (EL) nr 1151/2012, määruse (EL) nr 1308/2013, määruse (EÜ) nr 110/2008 või määruse (EL) nr 251/2014 alusel või mida kaitstakse rahvusvaheliste lepingute alusel, ega registreeritud kaubamärkide suhtes, kui viimased on päritolutähised, seni kuni võetakse vastu artikli 26 lõike 3 kohaldamise erieeskirjad selliste tähiste suhtes.
   Artikkel 2
   Põhilise koostisosa päritoluriigi või lähtekoha märkimine
   Kui toidu päritoluriik või lähtekoht on märgitud ning see ei ole sama mis põhilise koostisosa oma, märgitakse põhilise koostisosa päritoluriik või lähtekoht järgmiselt:

               a)

               viitega ühele järgmistest geograafilistest aladest:

                           i)

                           „EL“, „muu kui EL“ või „EL ja muu kui EL“ või

                           ii)

                           piirkond või mis tahes muu geograafiline ala mitme liikmesriigi piires või kolmandate riikide piires, kui see on sellisena määratletud rahvusvahelise avaliku õiguse alusel või sellest saavad keskmiselt teadlikud keskmised tarbijad hästi aru, või

                           iii)

                           FAO püügipiirkond või meri või mageveekogu, kui see on sellisena määratletud rahvusvahelise õiguse alusel või sellest saavad keskmiselt teadlikud keskmised tarbijad hästi aru, või

                           iv)

                           liikmesriik/liikmesriigid või kolmas riik / kolmandad riigid või

                           v)

                           piirkond või mis tahes muu geograafiline ala liikmesriigi piires või kolmanda riigi piires, kui sellest saavad keskmiselt teadlikud keskmised tarbijad hästi aru, või

                           vi)

                           päritoluriik või lähtekoht kooskõlas põhilis(t)e koostisosa(de) kui sellis(t)e suhtes kohaldatavate liidu erisätetega;

               b)

               või kasutatakse järgmist avaldust:
               „… (põhilise koostisosa nimetus) on / ei ole pärit (toidu päritoluriik või lähtekoht)“ või muu sarnane sõnastus, millel tarbija jaoks on tõenäoliselt sama tähendus.

         Artikkel 3
   Teabe esitamine
   1.   Artikli 2 kohaselt esitatava teabe esitamiseks kasutatakse tähemärgisuurust, mis ei ole väiksem kui määruse (EL) nr 1169/2011 artikli 13 lõikega 2 nõutav väikseim tähemärgisuurus.
   2.   Ilma et see piiraks lõike 1 kohaldamist, juhul kui toidu päritoluriik või lähtekoht on märgitud sõnadega, paigutatakse artikli 2 kohaselt esitatav teave samasse vaatevälja nagu toidu päritoluriigi või lähtekoha märge, kusjuures tähemärgisuuruse x-kõrgus on vähemalt 75 % toidu päritoluriigi või lähtekoha märke x-kõrgusest.
   3.   Ilma et see piiraks lõike 1 kohaldamist, juhul kui toidu päritoluriik või lähtekoht on märgitud muul viisil kui sõnadega, paigutatakse artikli 2 kohaselt esitatav teave samasse vaatevälja nagu toidu päritoluriigi või lähtekoha märge.
   Artikkel 4
   Jõustumine, üleminekusätted ja kohaldamiskuupäev
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2020.
   Toite, mis lastakse turule või märgistatakse enne käesoleva määruse jõustumise kuupäeva, võib turustada kuni varude ammendumiseni.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. mai 2018

            Komisjoni nimel

            president

         Jean-Claude JUNCKER

      (1)  Euroopa Parlamendi ja nõukogu 25. oktoobri 2011. aasta määrus (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18).

      (2)  Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT L 343, 14.12.2012, lk 1).

      (3)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

      (4)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).

      (5)  Euroopa Parlamendi ja nõukogu 26. veebruari 2014. aasta määrus (EL) nr 251/2014 aromatiseeritud veinitoodete määratlemise, kirjeldamise, esitlemise, märgistamise ja geograafiliste tähiste kaitse kohta ning nõukogu määruse (EMÜ) nr 1601/91 kehtetuks tunnistamise kohta (ELT L 84, 20.3.2014, lk 14).

      (6)  Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).